Z A P I S N I K
 
21. sjednice Vijeća Mjesnog odbora Mlinovi,
održane u četvrtak 23. veljače 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Potpredsjednica Vijeća MO Mlinovi i vijećnik Marko Erdeljac snimaju sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 20. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 21. sjednice koji se dopunjuje točkom Zaključak Povjerenstva za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba (koja postaje točka 1.). Dopunjeni dnevni red je jednoglasno prihvaćen.  

Na sjednici su prisutni gđa Ljiljana Gregorin supruga poginulog branitelja g Dubravka Gregorina i njegov sin te stanar Durmitorske ulice g. Rašić.
 
 
DNEVNI RED:

1. Zaključak Povjerenstva za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba
2. Tekuća problematika 
3. Pitanja, prijedlozi i obavijesti

 
1) Zaključak Povjerenstva za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba

MO Mlinovi zaprimio je zaključak Povjerenstva za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba (dalje: Povjerenstvo) kojim se daje negativno mišljenje podnositelju zahtjeva Gradskoj četvrti Podsljeme, Vijeću MO Mlinovi vezano na oblikovno rješenje spomen obilježja koje se predlaže postaviti na k.br. 2897 k.o. Šestine. 

Spomenuto oblikovno rješenje spomen obilježja rad je ovlaštenog arhitekta Ivice Paukovića koje je već postavljeno u Gradu Zagrebu u MO Trnovčica i MO Gračani. Fotografije istih se nalaze na sljedećim poveznicama:
Spomen obilježje u Gračanima: https://images.app.goo.gl/WyTW1EA8HnNdgcxr5
Spomen obilježje u Trnovčici: https://images.app.goo.gl/4is1UNwbfkXKVM8Y8 

MO Mlinovi se ne slaže s iznesenim stavom Povjerenstva „da predloženo oblikovno rješenja o izgledu spomen obilježja nalikuje komunalnoj opremi te da nije dostojno svoje namjene“. Kako je moguće da je spomen obilježje u Gračanima i Trnovčici dobro (i "dostojno svoje namjene"), a predloženo rješenje u Mlinovima nije. Nadalje, MO Mlinovi napominje da se ne slaže sa stavom Povjerenstva o postavljanju spomen ploče sa imenima poginulih branitelja na objekt mjesne samouprave. 

VMO Mlinovi jednoglasno zauzima stav da se ne slaže sa zaključkom Povjerenstva i predlaže da se uputi prigovor na isti te zatraži da se još jednom razmotri predloženo oblikovno rješenje spomen obilježja ovlaštenog arhitekta Ivice Paukovića nakon iznesenih činjenica i stava MO Mlinovi kao i članova obitelji poginulih i nestalih branitelja.

2) Tekuća problematika

2.1. Predsjednik Vijeća izvještava da je 01.02.2023. održan radni sastanak na temu sigurnosti i prevencije na području Gradske četvrti Podsljeme a koji je održan u prostorijama Gradske četvrti Podsljeme na temu sigurnosti i prevencije na području Gradske četvrti Podsljeme. Prijedlozi koje je iznio predsjednik Vijeća za područje MO Mlinovi su sljedeći: produženje signala semafora kod Spara; za lokaciju Mlinovi 123 ponovljeni zahtjev za postavljanjem pješačkog prijelaza; osigurati ophodnju oko zgrade mjesne samouprave Jahorinska 5; ponovljeni zahtjev za rješenje prometnog problema u Jahorinskoj ulici; rješavanje problema parkiranja na pločniku kod restorana Okrugljak (petkom i subotom). 

2.2. Predsjednik Vijeća napominje da je upućen dopis prema Gradu u cilju rješavanja problema parkiranja automobila s obje strane Durmitorske ulice zbog nemogućnosti prolaska kamiona čistoće a vezano na pozive stanovnika koji se žale da plaćaju uslugu odvoza komunalnog otpada a koja se ne obavlja jer kamion Čistoće ne može proći. Dopisom se traži terenska provjera i nadležno postupanje prometnog redara u terminu iza 16 sati te da se pisano izvijesti o izvidu i poduzetim radnjama. 

G. Rašić, stanovnik Durmitorske ulice došao je na sjednicu da ukaže na problem parkiranja u Durmitorskoj i Bitorajskoj ulici na obje strane ulice i zatraži hitno rješavanje istoga. Upozorava da kamioni Čistoće, hitne pomoći a ponekad i osobni automobili ne mogu proći. No, kada je došla policija vlasnici većine parkiranih automobila maknuli su svoje automobile s ulice i parkirali ih u garaže ili dvorišta.  

3) Pitanja, prijedlozi i obavijesti
 
4.1 Podpredsjednica Vijeća izvještava da je stanovnik Štirovničke ulice (koji živi na kraju ulice) poslao film na mail adresu gradske četvrti Podsljeme, predsjednika Vijeća MO Mlinovi i njezin mail na kojem je snimljeno kako se kanalizacija slijeva niz Štirovničku ulicu u situaciji većih oborina te traži da se isto hitno sanira. To je problematika na koju VMO Mlinovi na inicijativu potpredsjednice upozorava cca 5 godina. Gradska četvrt je slala dopise nadležnim tijelima ali do danas problem nije riješen. Potpredsjednica predlaže da Gradska četvrt poduzme sve radnje iz svoje nadležnosti u cilju žurnog rješavanja navedenog problema. Također predlaže provjeriti informaciju da li je Grad pokrenuo spor protiv vlasnika koji navodno nije dozvolio da Grad sanira problem i ako je, u kojoj je fazi isti.     

4.2. Potpredsjednica Vijeća predlaže da Gradska četvrt Podsljeme ponovo zatraži pisano očitovanje nadležne službe Grada vezano za postavljenu rampu/pomična vrata na kraju Štirovničke ulice (čime je onemogućen prolaz pješacima koji su tuda do sada prolazili) da li je to zakonito ili ne kako bi mogli izvijestiti nezadovoljne građane.  

4.3. Vijećnik Gordan Vergles ponavlja pitanje da li je Gradska četvrt Podsljeme dobila bilo kakav odgovor u vezi daljnjih aktivnosti po pitanju sanacije Snježničkih stuba. Upozorava da su te stube potencijalno opasne po život i ukazuje na nužnost hitne sanacije. To je gorući problem i predlaže da se ponovo zatraži pisano očitovanje nadležnih službi Grada te hitna sanacija prije nego se dogodi nezgoda.  

4.4. Vijećnik Marko Erdeljac postavlja pitanje u kojoj je fazi rješavanje prometne problematike Jahorinske ulice i traži pisano očitovanje nadležne službe (očekivani rokovi rješavanja prometnog rizika u Jahorinskoj ulici).
4.5. Vijećnik Marko Erdeljac postavlja pitanje u kojoj je fazi rješavanje problematike Bitorajske ulice i traži pisano očitovanje nadležnih službi (očekivani rokovi rješavanja problematike potpornog zida, prometne problematike u vezi dostupnosti prilaza motornim vozilima, posebno interventnim vozilima).
 
Sjednica je završena u 18:48 sati.
       
KLASA: 024-08/23-003/392
URBROJ: 251-13-11-2/003-23-2
Zagreb, 23. veljače 2023.

Mjesnog odbora Mlinovi

